
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"МУНИЦИПАЛИТЕТӐН НОРМАТИВЛӐ ПРАВО АКЧӖСЕН ПРОЕКЧӖСЕН ЙӖРКЕЛӲ ТӖЛӖШӖНЧЕН ВИТӖМ КӲРЕСЛӖХНЕ ХАК ПАРАС ӖҪЕ ТАТА МУНИЦИПАЛИТЕТӐН НОРМАТИВЛӐ ПРАВО АКЧӖСЕН ЭКСПЕРТИЗИНЕ ТУСА ИРТТЕРМЕ ТИВӖҪЛӖ ЧӐВАШ РЕСПУБЛИКИН МУНИЦИПАЛЛӐ ТАТА ХУЛА ОКРУГӖСЕН ПЕРЕЧЕНӖ ҪИНЧЕН ТАТА ВӖСЕНЕ АСӐННӐ ПЕРЕЧЕНЕ КӖРТМЕЛЛИ ВИҪЕСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи юпа уйӑхӗн 2-мӗшӗнче
йышӑннӑ

1 статья
Чӑваш Республикин "Муниципалитетӑн нормативлӑ право акчӗсен проекчӗсен йӗркелӳ тӗлӗшӗнчен витӗм кӳреслӗхне хак парас ӗҫе тата муниципалитетӑн нормативлӑ право акчӗсен экспертизине туса ирттерме тивӗҫлӗ Чӑваш Республикин муниципаллӑ тата хула округӗсен переченӗ ҫинчен тата вӗсене асӑннӑ перечене кӗртмелли виҫесем ҫинчен" 2016 ҫулхи юпа уйӑхӗн 27-мӗшӗнчи 67 №-лӗ саккунне (Чӑваш Республикин Саккунӗсен пуххи, 2016, 10 №; "Республика" хаҫат, 2021, юпа уйӑхӗн 27-мӗшӗ; 2022, раштав уйӑхӗн 22-мӗшӗ; 2024, юпа уйӑхӗн 16-мӗшӗ; 2025, пуш уйӑхӗн 
26-мӗшӗ) ҫакӑн пек улшӑнусем кӗртес:
1) ятне ҫакӑн пек ҫырса хурас:
"МУНИЦИПАЛЛӐ ПРАВО АКЧӖСЕН 
ПРОЕКЧӖСЕН ЙӖРКЕЛӲ ТӖЛӖШӖНЧЕН ВИТӖМ КӲРЕСЛӖХНЕ ХАК ПАРАС ӖҪЕ ТУСА 
ИРТТЕРМЕ ТИВӖҪЛӖ ЧӐВАШ РЕСПУБЛИКИН 
МУНИЦИПАЛЛӐ ПӖРЛӖХӖСЕН ПЕРЕЧЕНӖ 
ҪИНЧЕН ТАТА ВӖСЕНЕ АСӐННӐ ПЕРЕЧЕНЕ 
КӖРТМЕЛЛИ ВИҪЕСЕМ ҪИНЧЕН";
2) 1 статьян пӗрремӗш абзацне ҫакӑн пек ҫырса хурас: 
"Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗрлехи принципсем ҫинчен" 2005 ҫулхи пуш уйӑхӗн 20-мӗшӗнчи 33-ФЗ №-лӗ саккунӗпе килӗшӳллӗн муниципаллӑ право акчӗсемпе предпринимательлӗх тата ытти экономика ӗҫ-хӗлӗн субъекчӗсем валли маларах палӑртнӑ ҫирӗп йӗркепе пурнӑҫламалли требованисене, инвестици ӗҫ-хӗлне пурнӑҫлакан субъектсем валли тивӗҫсене ҫӗнӗрен ҫирӗплетекен е улӑштаракан муниципаллӑ право акчӗсен проекчӗсен йӗркелӳ тӗлӗшӗнчен витӗм кӳреслӗхне хак парас ӗҫе туса ирттерме тивӗҫлӗ Чӑваш Республикин муниципаллӑ округӗсемпе хула округӗсене Чӑваш Республикин муниципаллӑ пӗрлӗхӗсен переченьне кӗртме ҫакӑн пек виҫесем палӑртас:";
3) 2 статьяна ҫакӑн пек ҫырса хурас:
"2 статья
Муниципаллӑ право акчӗсемпе предпринимательлӗх тата ытти экономика ӗҫ-хӗлӗн субъекчӗсем валли маларах палӑртнӑ ҫирӗп йӗркепе пурнӑҫламалли требованисене, инвестици ӗҫ-хӗлне пурнӑҫлакан субъектсем валли тивӗҫсене ҫӗнӗрен ҫирӗплетекен е улӑштаракан муниципаллӑ право акчӗсен проекчӗсен йӗркелӳ тӗлӗшӗнчен витӗм кӳреслӗхне хак парас ӗҫе туса ирттерме тивӗҫлӗ Чӑваш Республикин муниципаллӑ пӗрлӗхӗсен переченьне ҫак Саккун ҫумне хушса ҫырнипе килӗшӳллӗн ҫирӗплетес.";
4) хушса ҫырнинче:
а) номерленӗ ятне ҫакӑн пек ҫырса хурас:
"Чӑваш Республикин 
"Муниципаллӑ право акчӗсен 
проекчӗсен йӗркелӳ тӗлӗшӗнчен витӗм кӳреслӗхне хак парас ӗҫе туса ирттерме тивӗҫлӗ Чӑваш Республикин муниципаллӑ пӗрлӗхӗсен переченӗ ҫинчен тата вӗсене асӑннӑ перечене кӗртмелли виҫесем 
ҫинчен" саккунӗ ҫумне хушса ҫырни";
ӑ) ятне ҫакӑн пек ҫырса хурас:
"Муниципаллӑ право акчӗсемпе предпринимательлӗх 
тата ытти экономика ӗҫ-хӗлӗн субъекчӗсем валли маларах палӑртнӑ ҫирӗп йӗркепе пурнӑҫламалли требованисене, инвестици ӗҫ-хӗлне пурнӑҫлакан субъектсем валли тивӗҫсене ҫӗнӗрен ҫирӗплетекен 
е улӑштаракан муниципаллӑ право акчӗсен проекчӗсен йӗркелӳ тӗлӗшӗнчен витӗм кӳреслӗхне хак парас ӗҫе туса ирттерме тивӗҫлӗ 
Чӑваш Республикин муниципаллӑ пӗрлӗхӗсен 
переченӗ".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

